ປະເທດນິວຊີແລນ ຍົກເລີກບາງຂໍ້ບັງຄັບໃນການສັກຢາວັກຊີນ ທີ່ເປັນບັນຫາໂຕ້ແຍ້ງ
ກົດຂໍ້ບັງຄັບໃນການສັກຢາວັກຊີນປ້ອງກັນໂຄວິດ-19 ສໍາລັບພວກນາຍຄູ, ຕໍາຫຼວດ, ແລະບັນດາສະມາຊິກທະຫານ ຂອງປະເທດນິວຊີແລນ ຈະສິ້ນສຸດລົງ ພາຍໃນເດືອນໜ້ານີ້. 
ປະເທດນິວຊີແລນກ່າວວ່າ ຕົນມີແຜນທີ່ຈະຍົກເລີກບາງຂໍ້ບັງຄັບໃນການສັກຢາວັກຊີນ ທີ່ເປັນບັນຫາໂຕ້ແຍ້ງ ພາຍໃຕ້ການປ່ຽນແປງຂອງກົດລະບຽບໂຄວິດ-19 ນາຍົກລັດຖະມົນຕີ ທ່ານນາງຈາຊິນດາ ອາຣ໌ເດີນ (Jacinda Ardern) ກ່າວວ່າ ມັນຄື “ການເລີ້ມຕົ້ນໃໝ່” ສໍາລັບປະເທດຂອງພວກເຮົາ, ເຖິງແມ່ນວ່າຈະມີການຕິດເຊື້ອພະຍາດ ສາຍພັນໂອໄມຄຣອນ ເພີ້ມຂຶ້ນກໍຕາມ ຟີລ ເມີເຊີ (Phil Mercer) ມີລາຍງານຈາກນະຄອນຊິດນີ, ເຊິ່ງທິບສຸດາຈະນໍາເອົາຍລາລະອຽດ ມາສະເໜີທ່ານ ໃນອັນດັບຕໍ່ໄປ ກົດຂໍ້ບັງຄັບໃນການສັກຢາວັກຊີນປ້ອງກັນໂຄວິດ-19 ສໍາລັບພວກນາຍຄູ, ຕໍາຫຼວດ, ແລະບັນດາສະມາຊິກທະຫານຂອງປະເທດ ນິວຊີແລນ ຈະສິ້ນສຸດລົງພາຍໃນເດືອນໜ້ານີ້ ການຄັດຄ້້ານຕໍ່ການສັກຢາທີ່ຖືກບັງຄັບນັ້ນ ໄດ້ກໍ່ໃຫ້ເກີດຄວາມນອງນັນຂຶ້ນມາ ແລະບາງຄັ້ງ ກໍມີການປະທ້ວງທີ່ຮຸນແຮງເກີດຂຶ້ນເປັນເວລາສາມອາທິດຢູ່ທາງນອກຂອງສະພາ ໃນນະຄອນຫຼວງວິລລິງຕັນ ນາຍົກລັດຖະມົນຕີຈາຊິນດາ ອາຣ໌ເດີນ ກ່າວໃນມື້ວັນຈັນແລ້ວນີ້ທີ່ນະຄອນຫຼວງ ວີລລິງຕັນ ວ່າ ອີງຕາມຄໍາແນະນໍາຂອງນັກຊ່ຽວຊານ ແລະການຄາດຫວັງນັ້ນ ຄື້ນຂອງກໍລະນີສາຍພັນໂອໄມຄຣອນກໍຈະຜ່ານໄປໃນອີກບໍ່ດົນແລະບໍ່ແມ່ນການປະທ້ວງ ທີ່ຈະກໍ່ໃຫ້ເກີດການປ່ຽນແປງໃນແນວທາງຂອງນະໂຍບາຍ ຢ່າງໃດກໍຕາມ, ພວກພະນັກງານຢູ່ໃນພາກສ່ວນສາທາລະນະສຸກ, ຜູ້ທີ່ເບິ່ງແຍງຄົນສູງອາຍຸເຫຼົ່ານັ້ນ ແລະພາກສ່ວນທີ່ຢູ່ໃນຄຸກແມ່ນຍັງຄົງຕ້ອງໄດ້ຮັບການສັກຢາຢ່າງຕໍ່ເນື່ອງເຖິງສອງຄັ້ງ ປັດຈຸບັນນີ້, 95 ເປີເຊັນ ຂອງປະຊາຊົນຊາວນິວຊີແລນຜູ້ທີ່ມີສິດ ແມ່ນໄດ້ຮັບການສັກຢາວັກຊີນ ຄົບຖ້ວນແລ້ວ 95 ເປີເຊັນ ລັດຖະບານເຊື່ອວ່າ ດ້ວຍຈໍານວນຂອງຜູ້ທີ່ໄດ້ຮັບການສັກຢາເປັນໂຕເລກທີ່ສູງ ແມ່ນສາມາດເພີ້ມພູມຄຸ້ມກັນຕໍ່ພະຍາດໂຄວິດ-19, ແລະນັ້ນ ມັນຈະຊ່ວຍປົກປ້ອງປະຊາຊົນ ຊາວນິວຊີແລນ ໄດ້ ແຕ່ກໍມີບາງຄົນເຊື່ອວ່າ ການດໍາເນີນງານດັ່ງກ່າວນັ້ນ ອາດຈະເກີດຂຶ້ນໄວເກີນໄປ ທ່ານໄມໂຄລ ເບກເກີ້ (Michael Baker), ນັກລະບາດວິທະຍາ ແຫ່ງມະຫາວິທະຍາໄລ ໂອຕາໂກ (Otago) ກ່າວວ່າ ຖ້າກັບຄືນມາໃຊ້ມາດຕະການ ຈໍາກັດຕ່າງໆຄືດັ່ງການລະບາດຄັ້ງໃຫຍ່ ລວມມີກົດຂໍ້ບັງຄັບໃນການໃສ່ໜ້າກາກ ແລະເພີ້ມຂໍ້ຈໍາກັດ ໃນການເວັ້ນໄລຍະຫ່າງ ສໍາລັບຄາເຟ (Cafes) ແລະຮ້ານອາຫານຕ່າງໆ, ອາດຈະກໍ່ໃຫ້ເກີດຄື້ນທີ່ສອງ ຂອງສາຍພັນໂອໄມຄຣອນໄດ້ ເຖິງວ່າຈະເປັນການເຕືອນຫຼາຍໆຢ່າງ, ທ່ານນາງອາຣ໌ເດີນ ກ່າວວ່າ ກົດຂໍ້ບັງ ຄັບເຫຼົ່ານັ້ນ ຈະຍຸຕິລົງໃນວັນທີ 4 ເມສາທີ່ຈະມາເຖິງນີ້ ເຊິ່ງທ່ານໄດ້ກ່າວວ່າ: ຊາຍແດນລະຫວ່າງປະເທດຂອງນິວຊີແລນ, ເຊິ່ງໄດ້ປິດມາແລ້ວເປັນເວລາຫຼາຍ ກວ່າ 2 ປີ ແມ່ນມີກໍານົດທີ່ຈະກັບມາເປີດຄືນ ໃນອີກສາມອາທິດຂ້າງໜ້ານີ້ ປະຊາຊົນຊາວອອສເຕຣເລຍ ຈະໄດ້ຮັບອະນຸຍາດໃຫ້ເຂົ້າມາພາຍໃນປະເທດໄດ້ ໂດຍບໍ່ຕ້ອງກັກຫຼືແຍກໂຕ ເຊິ່ງຈະເລີ້ມໃນວັນທີ 13 ເມສາທີ່ຈະມາເຖິງນີ້ ນັກ ທ່ອງທ່ຽວຈາກ 60 ປະເທດຕ້ອງໄດ້ຮັບການສັກຢາວັກຊີນ ສອງເຂັມ ລວມທັງສະຫະລາດຊະອານາຈັດອັງກິດ ແລະສະຫະລັດ ທີ່ຈະຕາມມາໃນຕົ້ນເດືອນພຶດ ສະພາ ນີ້ ນິວຊີແລນ ມີປະຊາກອນຢູ່ມານ 5 ລ້ານຄົນ, ເຊິ່ງເປັນປະເທດທີ່ມີກົດຂໍ້ບັງຄັບບາງອັນ ກ່ຽວກັບໄວຣັສໂຄໂຣນາທີ່ເຂັ້ມງວດທີ່ສຸດໃນໂລກ ລັດຖະບານໄດ້ບັນທຶກວ່າ ມີຜູ້ຕິດເຊື້ອພະຍາດໂຄວິດ-19 538,000 ກໍລະນີ ແລະມີຜູ້ເສຍຊີວິດ 184 ຄົນ ນັບຕັ້ງແຕ່ເລີ້ມມີການລະບາດຄັ້ງໃຫຍ່ ARDERN ACT